เชียงใหม่หนุนดอยหลวงเชียงดาว มรดกโลก
เชียงใหม่-15 ธ.ค.47ส่วนตัวแล้วเห็นด้วยกับการผลักดันดอยหลวงเชียงดาวเป็นมรดกโลก และเชื่อว่าด้วยความสมบูรณ์และคุณค่าของดอยหลวงเชียงดาวที่มีอยู่ น่าจะทำให้มีโอกาสสูงที่ภูเขาหินปูนที่มีความสูงที่สุดในประเทศไทยแห่งนี้จะเป็นมรดกโลกได้ ซึ่งเมื่อมีโอกาสเช่นนี้แล้วเห็นว่า ทุกคนทุกฝ่ายที่มีส่วนเกี่ยวข้องน่าที่จะร่วมกันสนับสนุนผลักดันในเรื่องนี้ด้วย เพราะถือว่าเป็นความท้าทายอย่างหนึ่ง นายปริญญา ปานทอง รองผู้ว่าราชการจังหวัดเชียงใหม่ ระบุ นายปริญญา เห็นว่า หากดอยหลวงเชียงดาวสามารถเป็นมรดกโลกได้จะเป็นการสร้างมูลค่าเพิ่มให้แก่ดอยหลวงเชียงดาว ในฐานะที่เป็นแหล่งท่องเที่ยวอีกทางหนึ่งด้วย ในขณะเดียวกันจะส่งผลดีต่อการปกป้องรักษาสภาพและทรัพยากรธรรมชาติของดอยหลวงเชียงดาว ที่มีอยู่ให้เกิดความยั่งยืนได้เป็นอย่างดีอีกด้วย เนื่องจากการเป็นมรดกโลกนั้นจะมีหลักเกณฑ์ที่สำคัญกำหนดเกี่ยวกับการควบคุมรักษาสภาพของสิ่งที่มีอยู่ให้คงอยู่ในสภาพที่สมบูรณ์ที่สุด 
เชียงใหม่-15 ธ.ค.47 ส่วนตัวแล้วเห็นด้วยกับการผลักดันดอยหลวงเชียงดาวเป็นมรดกโลก และเชื่อว่าด้วยความสมบูรณ์และคุณค่าของดอยหลวงเชียงดาวที่มีอยู่